Diari Oficial de la Generalitat Valenciana


Sumari del DOGV 6562, del 11-07-2011 (2011/7702)

RESOLUCIÓ de 30 de juny de 2011, de la Universitat Politècnica de València, per la qual es convoca concurs d'accés a places de cossos docents universitaris.
------------------------------------------------------------------------------------------------------------------------------------------------------------

### Dades del document

Número de DOGV
:   6562

Data del DOGV
:   11-07-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7702


Data del document
:   30-06-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de juny de 2011, de la Universitat Politècnica de València, per la qual es convoca concurs d'accés a places de cossos docents universitaris. [2011/7702]
De conformitat amb el que disposen l'article 62 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, i l'article 3 del Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris, i segons el que estableixen els Estatuts de la Universitat Politècnica de València, aprovats pel Decret 253/2003, de 19 de desembre de 2003 (DOCV 26.12.2003), aquest Rectorat, en exercici de les competències que li atribueix la legislació vigent, ha resolt:
Convocar a concurs d'accés les places que s'indiquen en l'annex I de la present resolució, d'acord amb les bases següents:
Bases de la convocatòria
Primera. Normes generals
1.1. Aquest concurs es regeix pel que disposen la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el RD 1313/2007, de 5 d'octubre, pel qual es regula el règim dels concursos d'accés a cossos docents universitaris; els Estatuts de la Universitat Politècnica de València; la normativa per a la regulació dels concursos per a l'accés a cossos docents universitaris a la Universitat Politècnica de València, aprovada per acord del Consell de Govern de data 25 de setembre de 2008; la legislació general de funcionaris que s'hi aplique i les presents bases.
Segona. Requisits de les persones candidates
2.1. Per a ser admeses en la present convocatòria, les persones aspirants han de complir els requisits generals següents:
a) Tenir la nacionalitat espanyola. No obstant això, poden participar-hi en idèntiques condicions que els espanyols els nacionals d'algun dels altres estats membres de la Unió Europea o d'algun estat a què, en virtut dels tractats internacionals acordats per la Unió Europea i ratificats per Espanya, s'aplique la lliure circulació de treballadors.
També hi pot participar el o la cònjuge dels espanyols, dels nacionals d'algun dels altres estats membres de la Unió Europea i dels nacionals d'algun estat a què, en virtut dels tractats internacionals acordats per la Unió Europea i ratificats per Espanya, s'aplique la lliure circulació de treballadors, sempre que no estiguen separats de dret, així com els seus descendents i els del cònjuge o la cònjuge, menors de 21 anys o majors d'aquesta edat però que visquen a càrrec seu.
b) Haver complit 16 anys i no haver complit 70 anys d'edat.
c) Estar en possessió del títol de doctor o doctora.
d) No haver sigut separades, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.
En el cas de les persones aspirants que no tinguen la nacionalitat espanyola, no estar sotmeses a sanció disciplinària o condemna penal que impedisquen, al seu propi estat, l'accés a la funció pública.
e) Posseir la capacitat funcional per a l'exercici de les tasques corresponents a professor d'universitat.
2.2. Les persones sol·licitants han de complir els requisits específics que s'assenyalen a continuació:
a) Haver sigut acreditades per al cos docent universitari objecte de convocatòria i que s'especifica en l'annex I, d'acord amb el que estableixen els articles 12 i 13 del Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
Així mateix, poden presentar-s'hi els qui resulten habilitats d'acord amb el que estableix el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius. S'entén que les habilitacions per al cos de catedràtics d'escola universitària ho són també per al cos de professorat titular d'universitat.
D'acord amb l'article 62.2 de la Llei Orgànica 6/2001, de 21 de desembre, en la redacció que hi dóna la Llei Orgànica 4/2007, de 12 d'abril, poden presentar-se també als concursos d'accés a places de professorat titular d'universitat els funcionaris dels cossos de professors titulars d'universitat i de catedràtics d'escola universitària amb títol de doctor, i als concursos de catedràtics d'universitat, els funcionaris del cos de catedràtics d'universitat.
Tal com regula la disposició addicional quarta del Reial Decret 1312/2007, pel qual s'estableix l'acreditació nacional per a l'accés als cossos docents universitaris, poden presentar-s'hi els professors de les universitats dels estats membres de la Unió Europea que hagen aconseguit en aquelles una posició equivalent a la de catedràtics o professors titulars d'universitat, sempre que estiguen en possessió del certificat d'aquesta posició expedit per l'Agència Nacional d'Avaluació de la Qualitat i Acreditació a què fa referència la disposició addicional esmentada.
b) No poden participar en aquest concurs aquelles persones que tinguen la condició de personal funcionari docent en una altra universitat, llevat que s'haja produït l'exercici efectiu de la plaça d'origen obtinguda en concurs durant, almenys, dos anys.
2.3. El compliment dels requisits generals i específics ha d'estar referit sempre a una data anterior a l'expiració del termini fixat per a sol·licitar la participació en el concurs i mantenir-se fins al moment de la presa de possessió.
2.4. Per al cas dels nacionals d'altres estats, si en el procés selectiu no resulta acreditat el coneixement de l'idioma espanyol, la comissió de selecció pot establir proves específiques destinades a verificar el compliment d'aquest requisit.
Tercera. Sol·licituds
3.1. Les persones que desitgen prendre part en la present convocatòria han de presentar la sol·licitud corresponent, dirigida al Rectorat de la Universitat Politècnica de València, en el termini de 20 dies hàbils comptadors des de l'endemà de la publicació d'aquesta convocatòria en el Butlletí Oficial de l'Estat (BOE), mitjançant una instància degudament emplenada per triplicat, segons el model que consta en l'annex II, per a cadascun dels concursos que sol·liciten.
3.2. La presentació de sol·licituds s'ha de fer al Registre General de la Universitat Politècnica de València, situat a la seu central d'aquesta (camí de Vera, s/n, 46253 València), o bé als registres auxiliars de l'Escola Politècnica Superior d'Alcoi (plaça de Ferrándiz Carbonell, s/n, 03272 Alcoi) i l'Escola Politècnica Superior de Gandia (carretera de Natzaret-Oliva, s/n, 46401 Grau de Gandia, Gandia), o bé per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.
3.3. Drets d'examen. Els aspirants han de pagar dins del termini de presentació de sol·licituds, mitjançant un ingrés en el compte «Universitat Politècnica de València, taxes», obert en Bancaixa, urbana Universitat Politècnica, número de compte 2077 0724 68 3510993849, la quantitat de 28,73 euros en concepte de drets d'examen, especificant en el resguard de l'ingrés el nom i els cognoms, el número de DNI i el concurs en què participen, tot indicant-ne el codi. El resguard de l'ingrés ha d'unir-se a la sol·licitud que es presente per a participar en el concurs. La falta de pagament dels drets de participació dins del termini de presentació d'instàncies és motiu d'exclusió irresoluble.
3.4. Juntament amb cada sol·licitud cal presentar la documentació següent:
a) Fotocòpia del document nacional d'identitat o passaport, si els aspirants són espanyols.
Les persones candidates que no posseïsquen la nacionalitat espanyola han d'aportar fotocòpia del document que n'acredite la nacionalitat i, si s'escau, els documents que acrediten el vincle de parentiu i el fet d'estar a càrrec de la persona nacional d'un altre estat amb qui tinguen aquest vincle quan aquesta circumstància siga rellevant. Així mateix, aquells aspirants que participen en la present convocatòria per la seua condició de cònjuges han de presentar, a més dels documents assenyalats, una declaració jurada o promesa de no trobar-se separats de dret del seu cònjuge respectiu. Els documents han de presentar-se traduïts a l'espanyol.
b) Fotocòpia del títol acadèmic exigit.
c) Fotocòpia dels documents que acrediten el compliment dels requisits específics que assenyala la base 2.2.a i 2.2.b per a participar en el concurs.
d) Original del resguard que justifique el pagament de taxes en concepte de drets d'examen.
Quarta. Protecció de dades de caràcter personal
Informació respecte de les dades recollides:
4.1. Les dades subministrades per les persones interessades poden quedar incorporades en un fitxer automatitzat que constituïsca la base de dades de personal o la base de dades de borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
4.2. El fitxer queda sota la responsabilitat del Rectorat de la Universitat Politècnica de València, situat al camí de Vera, s/n, CP 46901, de València.
4.3. La informació obtinguda es pot processar exclusivament per a la gestió de personal.
4.4. Les dades de caràcter personal s'han de tractar amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, i s'han d'adoptar les mesures de seguretat que calguen per a garantir la confidencialitat i la integritat de la informació.
4.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PDI) de la Universitat Politècnica de València, situat al camí de Vera, s/n, CP 46443, de València.
Cinquena. Admissió d'aspirants
5.1. En el termini màxim de 20 dies hàbils des de la finalització del termini de presentació de sol·licituds s'ha d'aprovar, mitjançant una resolució del rector de la Universitat Politècnica de València, la llista provisional de persones admeses i excloses, amb indicació de les causes d'exclusió, i s'ha de publicar en la pàgina web del Servei de Recursos Humans () i, complementàriament i sense caràcter oficial, al tauler d'anuncis del Rectorat.
5.2. Contra aquesta llista provisional les persones interessades poden presentar reclamació davant el rector en el termini de 10 dies hàbils comptadors des de l'endemà de la publicació de la resolució esmentada.
5.3. Finalitzat el termini de reclamacions, el rector, en un termini màxim de 10 dies hàbils, publicarà en els mitjans establits anteriorment una resolució en què s'aprove la llista definitiva de persones admeses i excloses, amb indicació de les causes d'exclusió. Contra aquesta resolució es pot interposar un recurs de reposició davant el rector en el termini d'un mes, de conformitat amb el que disposen l'article 116 i següents de la Llei de Règim Jurídic de les Administracions Públiques i del Procediment Administratiu Comú.
Sisena. Comissions de selecció
6.1. Els concursos d'accés els jutgen unes comissions la composició dels quals ha d'ajustar-se als principis d'imparcialitat i professionalitat dels membres, tot procurant una composició equilibrada entre dones i homes, llevat que això no siga possible per raons fundades i objectives.
6.2. La comissió ha d'estar composta per cinc membres que, si són professors de la Universitat Politècnica de València, han d'estar adscrits al departament motiu del concurs de la plaça i, si no són de la Universitat Politècnica de València, han de pertànyer a l'àrea de coneixement del perfil de la plaça o a àrees afins. Dels cinc membres només un màxim de dos poden ser professors d'aquesta Universitat.
Els membres de la comissió han de pertànyer a un cos docent universitari de categoria igual, equivalent o superior a la de la plaça objecte del concurs. En tot cas, quan es convoquen places de professorat titular d'universitat, almenys dos dels membres de la comissió han de pertànyer al cos de catedràtics d'universitat o equivalent, i la persona que ocupe la presidència de la comissió ha de pertànyer a aquest cos. Quan es tracta de places de catedràtics d'universitat, tots els membres han de pertànyer a aquest cos de catedràtics d'universitat o equivalent. Dos dels membres de la comissió poden ser professors d'un altre estat membre de la Unió Europea amb categoria equivalent a la dels altres membres.
Tots els membres del tribunal que pertanyen al cos de catedràtics d'universitat han de tenir dues avaluacions positives de la seua activitat investigadora, d'acord amb el que disposa el Reial Decret 1.086/1989 de retribucions del professorat universitari o la norma que el substituïsca, i els professors titulars d'universitat han de tenir una avaluació positiva de la seua activitat investigadora. Queden exempts del compliment d'aquest requisit el president o presidenta i el secretari o secretària que siguen professors de la Universitat Politècnica de València quan el departament no dispose de professors que reunisquen aquest requisit.
6.3. La condició de membre d'una comissió de selecció és irrenunciable, llevat dels casos en què es produïsquen supòsits legals d'abstenció o recusació o de causa justificada que impossibilite l'actuació del membre de la comissió. Correspon al rector la resolució dels incidents d'abstenció o recusació i l'acceptació, si escau, de les renúncies.
L'apreciació de la causa al·legada com a justificativa d'impossibilitat d'actuació d'algun membre de la comissió correspon al rector, que ha de resoldre la qüestió en el termini màxim de 10 dies des de la recepció de la renúncia; si s'escau, es procedeix al nomenament de la persona suplent corresponent com a membre de la comissió titular.
Posat cas que es done algun dels motius d'abstenció a què es refereix l'article 28.2 de la Llei de Règim Jurídic de les Administracions Públiques i del Procediment Administratiu Comú, les persones interessades han d'abstenir-se d'actuar en la comissió i manifestar al rector el motiu en qüestió.
Quan es produïsca la recusació a què es refereix l'article 29 de la Llei de Règim Jurídic de les Administracions Públiques i del Procediment Administratiu Comú, que pot tenir lloc en qualsevol moment del concurs, la persona recusada manifestarà si es dóna o no en ell o ella la causa al·legada. En el primer cas, el rector pot decidir la seua substitució pel suplent o la suplent. Si nega la causa de recusació, el rector ha de resoldre la qüestió en el termini de tres dies, després dels informes i les comprovacions que considere oportuns.
En els casos de renúncia justificada, abstenció o recusació que impedisquen l'actuació dels membres de la comissió titular, aquests els han de substituir els seus suplents respectius. Posat cas que en algun d'aquests suplents es donara així mateix alguna de les causes de renúncia justificada, abstenció o recusació, la seua substitució s'hauria de fer per ordre correlatiu, i hi tindrien preferència els membres suplents del mateix cos fins a exhaurir-se tots els membres suplents. Si tampoc no foren possibles les substitucions així previstes, el rector procediria a nomenar nous membres titulars i suplents mitjançant el procediment previst en la normativa present. La substitució dels membres titulars de la comissió pels suplents es du a terme mitjançant una resolució del rector.
6.4. La composició de les comissions que han de jutjar el concurs d'accés a la plaça o les places que inclou aquesta convocatòria és la que figura en l'annex I, i aquest Rectorat n'efectua el nomenament dels membres mitjançant la present resolució.
A fi de garantir la transparència i l'objectivitat en el nomenament dels membres de les comissions que han de resoldre els concursos d'accés, es publica el contingut dels currículums dels membres de les comissions, pel que fa a les dades recollides en l'annex del Reial Decret 1.312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, d'acord amb l'article 62.3 de la Llei Orgànica 6/2001, de 21 de desembre, d'Universitats, en la nova redacció que hi dóna la Llei Orgànica 4/2007, de 12 d'abril; als currículums esmentats es pot accedir a través de la web .
6.5. La comissió s'ha de constituir en el termini màxim d'un mes comptador des de l'endemà de la data de publicació de la resolució del rector per la qual s'aprove la llista definitiva d'aspirants admesos i exclosos. Amb aquesta finalitat, la presidència de la comissió, una vegada realitzades les consultes oportunes amb la resta de membres, els notificarà, amb una antelació mínima de 10 dies naturals, la convocatòria de l'acte de constitució, assenyalant-ne el lloc, la data i l'hora. Si transcorreguera el termini de constitució sense que aquesta haguera tingut lloc, el rector procediria d'ofici a la substitució de la persona que ocupara la presidència de la comissió. El nou president o presidenta hauria de convocar la constitució de la comissió en el termini d'un mes comptador des de la publicació del seu nomenament.
6.6. La constitució de la comissió exigeix la presència de tots els membres. Els membres titulars que no assistisquen a l'acte de constitució cessaran i seran substituïts de conformitat amb el que disposa aquesta convocatòria. Posat cas que no fóra possible la constitució, el rector dictaria una resolució motivada, que suspenguera els terminis del concurs i procedint de nou al nomenament d'una comissió o de part d'aquesta.
6.7. Per a l'actuació vàlida de la comissió és necessària la participació, com a mínim, de tres membres. Els membres de la comissió que estigueren absents en alguna actuació cessarien en la seua condició de membres, sense perjudici de la responsabilitat en què hagueren pogut incórrer. En cas d'absència de la persona que ocupa la presidència de la comissió, la substituiria el o la vocal de major antiguitat en el cos de catedràtics d'universitat, i, si no n'hi haguera, en el de professors titulars d'universitat. En cas d'absència de la persona que ocupa la secretaria de la comissió, la substituiria el membre de la comissió de menor categoria i antiguitat.
Si, una vegada constituïda la comissió, aquesta quedara amb menys de tres membres, es procediria al nomenament d'una nova comissió.
Setena. Desenvolupament del concurs
7.1. El procediment que regisca els concursos ha de permetre valorar, en qualsevol cas, l'historial acadèmic, docent i investigador de la persona candidata, el seu projecte docent i investigador i, si s'escau, el treball original d'investigació, així com contrastar les seues capacitats per a l'exposició i el debat davant la comissió en la corresponent matèria o especialitat, en sessió pública.
7.2. En els concursos han de quedar garantits, en tot moment, la igualtat d'oportunitats de les persones aspirants, el respecte als principis de mèrit i capacitat i el principi d'igualtat de tracte i d'oportunitats entre dones i homes. S'hi ha de garantir també la igualtat d'oportunitats de les persones amb discapacitat, per a la qual cosa s'han d'adoptar les mesures d'adaptació a les seues necessitats que siguen oportunes.
7.3. En l'acte de constitució i abans de la presentació de les persones candidates, la comissió fixa els criteris específics per a l'adjudicació de les places, que en tot cas han d'atribuir els valors següents als mèrits dels candidats:
Catedràtics d'universitat
Investigació 60%
Docència universitària 30%
Altres mèrits 10%
Professors titulars d'universitat
Investigació 50%
Docència universitària 40%
Altres mèrits 10%
La valoració de les persones candidates ha de fer-se tenint en compte l'adequació de la seua activitat i els seus mèrits al perfil de la plaça que consta en l'annex I.
Els criteris de valoració es faran públics després de l'acte de constitució de la comissió de selecció, mitjançant l'exposició al tauler d'anuncis del departament a què corresponga la plaça objecte de concurs.
7.4. Amb una antelació mínima de 10 dies naturals la presidència de la comissió, una vegada realitzades les consultes oportunes amb la resta de membres, convoca totes les persones candidates admeses per a la realització de l'acte de presentació, amb indicació de la data, l'hora i el lloc de realització; acte que pot tenir lloc immediatament després de la constitució de la comissió i que en tot cas s'ha de realitzar en el termini màxim de 72 hores.
L'acte de presentació ha de ser públic, i en aquest les persones candidates han de lliurar a la presidència de la comissió la documentació següent:
a) Historial acadèmic, docent i investigador, per quintuplicat, així com un exemplar de les publicacions i els documents acreditatius d'allò que s'hi haja consignat.
b) Projecte docent i investigador, per quintuplicat.
c) Per a les places de catedràtic o catedràtica d'universitat, el treball original d'investigació realitzat per la persona candidata, sola o en equip, en aquest últim cas com a director o directora de la investigació, per quintuplicat.
7.5. En l'acte de presentació la comissió determina, mitjançant sorteig, l'ordre d'intervenció de les persones candidates presentades i fixa el lloc, la data i hora de començament de les proves, circumstàncies que la comissió ha de fer públiques al tauler d'anuncis corresponent. Les proves han de començar en un termini màxim de 10 dies comptadors des de l'endemà de l'acte de presentació.
7.6. La secretaria de la comissió ha de garantir que la documentació lliurada per les persones candidates en l'acte de presentació estiga disponible de manera que tots els candidats presentats puguen examinar-la abans de l'inici de les proves.
Vuitena. Realització de la prova
8.1. Els concursos d'accés consten d'una única prova que ha de ser pública i es realitza al lloc de la Universitat que establisca la presidència de la comissió.
La prova consisteix en l'exposició oral per part de les persones candidates, durant un temps màxim de dues hores en els concursos d'accés a places de titular d'universitat i un màxim de tres hores per a les places de catedràtic o catedràtica d'universitat, dels seus mèrits, el seu historial acadèmic, docent i investigador i el seu projecte docent i investigador; així com, per a les places de catedràtic o catedràtica d'universitat, del treball original d'investigació realitzat per la persona candidata, sola o en equip, en aquest darrer cas com a director o directora de la investigació.
A continuació, la comissió debat amb la persona candidata sobre els seus mèrits, el seu historial i el seu projecte acadèmic i investigador i, si s'escau, sobre el seu treball original d'investigació, durant un temps màxim de dues hores.
8.2. Una vegada finalitzada la prova, la comissió realitza una valoració de cada persona candidata, ajustada, en tot cas, als criteris generals i específics de valoració establits prèviament per la comissió, en què s'ha de valorar l'historial acadèmic, docent i investigador, el projecte docent i investigador i, si s'escau, el treball original d'investigació, així com les capacitats per a l'exposició i el debat demostrades per la persona candidata davant la comissió durant la prova.
8.3. La comissió encarregada de resoldre el concurs, en el transcurs de les proves, ha de valorar i estimar si aquelles persones aspirants que no tinguen la nacionalitat espanyola posseeixen un coneixement adequat de l'espanyol (tal com recull la base 2.4), i amb aquesta finalitat pot establir proves específiques destinades a verificar el compliment d'aquest requisit.
8.4. Una vegada acabat el concurs, la comissió fa públics els resultats de l'avaluació de cada persona candidata, desglossats per cadascun dels aspectes avaluats, mitjançant l'exposició al tauler d'anuncis del departament a què corresponga la plaça objecte de concurs.
Novena. De la proposta de provisió
9.1. En vista de les valoracions de la prova, la comissió procedeix a realitzar una proposta, motivada i amb caràcter vinculant, de les persones candidates per a ocupar les places.
La proposta ha d'incloure una relació de tots els candidats per ordre de preferència per al seu nomenament. No obstant això, no pot efectuar-se un nombre de nomenaments més gran que el de places convocades a concurs, tal com s'estableix en l'article 65 de la Llei Orgànica 6/2001, d'Universitats.
9.2. Tots els concursos poden concloure amb la proposta de la comissió de no-provisió de plaça o places, tenint en compte, però, allò que dispose respecte a això la normativa aplicable.
9.3. La proposta motivada de provisió de la plaça s'ha de fer pública al lloc de realització del concurs i al tauler d'anuncis del departament en què es convoque la plaça, en el termini màxim de cinc dies comptadors des de l'endemà de la finalització de les proves, i ha d'indicar els mitjans d'impugnació que les persones interessades poden utilitzar. La proposta esmentada ha de romandre exposada, almenys, fins a la finalització del termini per a interposar recurs administratiu.
9.4. La presidència de la comissió, una vegada efectuada i publicada la proposta de provisió, ha de remetre al rector, en un termini màxim de cinc dies naturals, un exemplar de totes les actes i de tots els informes, juntament amb un certificat del secretari o secretària del departament sobre l'inici del període d'exposició pública de la proposta de provisió.
Deu. Recursos contra la proposta de provisió
10.1. Contra les propostes de provisió de les comissions dels concursos d'accés, els concursants poden presentar reclamació davant el rector, en un termini màxim de 10 dies comptadors des de l'endemà de la publicació d'aquestes al tauler d'anuncis del departament.
10.2. Admesa a tràmit la reclamació, se suspenen els nomenaments fins a la resolució.
10.3. Aquesta reclamació l'ha de valorar una comissió de reclamacions composta per set catedràtics d'universitat pertanyents a diversos àmbits del coneixement, designats en la forma que establisquen els Estatuts, amb àmplia experiència docent i investigadora.
Prèviament a la resolució, la comissió de reclamacions ha d'escoltar els membres de la comissió contra la proposta dels quals s'haguera presentat la reclamació, i les persones candidates que hagueren participat en el concurs.
Aquesta comissió ha d'examinar l'expedient relatiu al concurs per a vetlar per les garanties establides i ha de ratificar o no la proposta reclamada en un termini màxim de tres mesos, passat el qual el rector dicta la resolució d'acord amb la proposta de la comissió de reclamacions. Si transcorre el termini indicat sense que s'haja resolt la reclamació presentada, s'entén que aquesta ha sigut desestimada.
10.4. Les resolucions del rector a què es refereix l'apartat anterior d'aquest article exhaureixen la via administrativa i es poden impugnar directament davant la jurisdicció contenciosa administrativa.
Onze. Presentació de documents i nomenaments
11.1. La persona candidata proposada per a la provisió de la plaça ha de presentar en el Servei de Recursos Humans de la Universitat Politècnica de València, en el termini de 20 dies naturals comptadors des de l'endemà del dia en què concloga l'actuació de la comissió, els documents següents:
a) Fotocòpia del DNI, o document equivalent per als nacionals dels altres estats a què fa referència la base 2.1.a d'aquesta convocatòria.
b) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents a professorat d'universitat.
c) Declaració jurada de no haver sigut separada de l'administració pública, en virtut d'expedient disciplinari, i no trobar-se inhabilitada per a l'exercici de la funció pública.
Aquelles persones que no tinguen la nacionalitat espanyola han d'acreditar que no estan sotmeses a sanció disciplinària o condemna penal que inhabilite, al seu propi estat, per a l'accés a la funció pública mitjançant un certificat expedit per les autoritats competents del seu país d'origen.
d) Fotocòpia compulsada, o per a confrontar, del títol acadèmic exigit en la convocatòria o certificat supletori, segons model oficial, si aquell no haguera sigut expedit encara.
e) Fotocòpia compulsada dels documents que acrediten el compliment dels requisits específics que assenyalen les bases 2.2.a i 2.2.b per a participar en el concurs.
f) Declaració jurada de no estar afectada d'incompatibilitat o exercici d'opció posat cas que la persona candidata proposada exercisca alguna activitat pública o perceba alguna pensió.
Les persones que tinguen la condició de personal funcionari o de personal laboral al servei de la Universitat Politècnica de València estan exemptes de justificar les condicions i els requisits que ja hagen acreditat anteriorment davant la Universitat, en concret els documents dels apartats a), c), i d), així com el b) si pertanyen al col·lectiu de professorat.
11.2. El rector nomena la persona candidata proposada per la comissió de selecció en un termini màxim de 30 dies hàbils comptadors des de l'endemà de la publicació de la proposta de provisió.
11.3. Posat cas que la persona candidata proposada no presentara dins del termini i en la forma escaient la documentació requerida abans, no podria ser nomenada funcionari o funcionària, i quedarien sense efecte les actuacions relatives a ell o ella.
11.4. El nomenament, que ha d'especificar la denominació de la plaça, el cos i l'àrea de coneixement, es publicarà en el Butlletí Oficial de l'Estat i en el Diari Oficial de la Comunitat Valenciana, i es comunicarà als registres corresponents i al Consell d'Universitats.
11.5. En el termini màxim de 20 dies hàbils, comptadors des de l'endemà de la publicació del nomenament en el Butlletí Oficial de l'Estat, la persona candidata ha de prendre possessió de la seua destinació, moment en què adquireix la condició de funcionari o funcionària de carrera del cos docent universitari de què es tracte, si no tenia ja aquesta condició, amb els drets i deures que li són propis.
11.6. La plaça obtinguda després del concurs d'accés ha d'exercir-se durant dos anys, almenys, abans de poder participar en un nou concurs per a obtenir una plaça en una altra universitat.
Dotze. Base final
12.1. Contra els actes de la comissió, les persones interessades poden interposar recurs d'alçada, en el termini d'un mes comptador des de la publicació de l'acte impugnat, davant el rector.
12.2. Contra la present resolució, que posa fi a la via administrativa, les persones interessades poden interposar recurs contenciós administratiu, en el termini de dos mesos comptadors des de l'endemà de la publicació, davant els òrgans jurisdiccionals contenciosos administratius de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar recurs de reposició, en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.
Tot això sense perjudici que s'utilitze qualsevol altre recurs que s'estime procedent.
València, 30 de juny de 2011.- El rector: Juan Juliá Igual.
ANNEX I
CONVOCATÒRIA: CN5/11
Codi del concurs: 25/11.
Cos: catedràtic d'universitat.
Àrea de coneixement: Producció Animal.
Departament: Ciència Animal.
Centre: ETSE Agronòmica i Medi Natural.
Nombre de places: 1 (cod.: 5098).
Perfil docent de la plaça: Racionament. Nutrició Animal.
Tribunal:
Comissió titular:
Presidenta: M.ª CONCEPCIÓ CERVERA FRAS, catedràtica d'universitat de la Universitat Politècnica de València
Secretari: ENRIQUE BLAS FERRER, catedràtic d'universitat de la Universitat Politècnica de València
Vocal primera: ROSA M.ª CARABAÑO LUENGO, catedràtica d'universitat de la Universitat Politècnica de Madrid
Vocal segona: ANA GARRIDO VARO, catedràtica d'universitat de la Universitat de Còrdova
Vocal tercer: CARLOS CASTRILLO GONZÁLEZ, catedràtic d'universitat de la Universitat de Saragossa
Comissió suplent:
Presidenta: M.ª PILAR MOLINA PONS, catedràtica d'universitat de la Universitat Politècnica de València
Secretari: MANUEL BASELGA IZQUIERDO, catedràtic d'universitat de la Universitat Politècnica de València
Vocal primer: JUAN CARLOS DE BLAS BEORLEGUI, catedràtic d'universitat de la Universitat Politècnica de Madrid
Vocal segona: ANA BARROETA LAJUSTICIA, catedràtica d'universitat de la Universitat Autònoma de Barcelona
Vocal tercer: JOSÉ GASA GASÓ, catedràtic d'universitat de la Universitat Autònoma de Barcelona
Codi del concurs: 26/11.
Cos: catedràtic d'universitat.
Àrea de coneixement: Teoria del Senyal i Comunicacions.
Departament: Comunicacions.
Centre: ETSE de Telecomunicació.
Nombre de places: 1 (cod.: 5099).
Perfil docent de la plaça: Radiocomunicaciones.
Tribunal:
Comissió titular:
President: ELÍAS DE LOS REYES DAVÓ, catedràtic d'universitat de la Universitat Politècnica de València
Secretari: MIGUEL FERRANDO BATALLER, catedràtic d'universitat de la Universitat Politècnica de València
Vocal primer: EDUARDO ARTAL LATORRE, catedràtic d'universitat de la Universitat de Cantàbria
Vocal segon: FÉLIX PÉREZ MARTÍNEZ, catedràtic d'universitat de la Universitat Politècnica de Madrid
Vocal tercer: IGNASI CORBELLA SANAHUJA, catedràtic d'universitat de la Universitat Politècnica de Catalunya
Comissió suplent:
President: VICENTE ENRIQUE BORIA ESBERT, catedràtic d'universitat de la Universitat Politècnica de València
Secretària: MARIÀ BAQUERO ESCUDERO, catedràtica d'universitat de la Universitat Politècnica de València
Vocal primer: ANTONIO ELÍAS FUSTE, catedràtic d'universitat de la Universitat Politècnica de Catalunya
Vocal segon: JESUS MARÍA REBOLLAR MACHAIN, catedràtic d'universitat de la Universitat Politècnica de Madrid
Vocal tercer: ADOLFO COMERÓN TEJERO, catedràtic d'universitat de la Universitat Politècnica de Catalunya
Codi del concurs: 27/11.
Cos: catedràtic d'universitat.
Àrea de Coneixement: Arquitectura i Tecnologia de Computadors.
Departament: Informàtica de Sistemes i Computadors.
Centre: ETSE Informàtica.
Nombre de places: 1 (cod.: 5102).
Perfil docent de la plaça: Fonament de Computadors, Xarxes Sense fil.
Tribunal:
Comissió titular:
President: PEDRO JUAN LÓPEZ RODRÍGUEZ, catedràtic d'universitat de la Universitat Politècnica de València
Secretari: PIETRO MANZONI, catedràtic d'universitat de la Universitat Politècnica de València
Vocal primer: PEDRO ÁNGEL CUENCA CASTILLO, catedràtic d'universitat de la Universitat de Castella-la Manxa
Vocal segon: FRANCISCO J. QUILES FLOR, catedràtic d'universitat de la Universitat de Castella-la Manxa
Vocal tercera: M. INMACULADA GARCÍA FERNÁNDEZ, catedràtica d'universitat de la Universitat de Màlaga
Comissió suplent:
President: PEDRO JOAQUÍN GIL VICENTE, catedràtic d'universitat de la Universitat Politècnica de València
Secretària: ANA PONT SANJUAN, catedràtica d'universitat de la Universitat Politècnica de València
Vocal primer: RAMÓN PUIGJANER TREPAT, catedràtic d'universitat de la Universitat de les Illes Balears
Vocal segon: JORDI DOMINGO PASCUAL, catedràtic d'universitat de la Universitat Politècnica de Catalunya
Vocal tercer: MANUEL JOSÉ PÉREZ MALUMBRES, catedràtic d'universitat de la Universitat Miguel Hernández
Codi del concurs: 28/11.
Cos: catedràtic d'universitat.
Àrea de coneixement: Organització d'Empreses.
Departament: Organització d'Empreses.
Centre: ETSE Industrials.
Nombre de places: 1 (cod.: 5105).
Perfil docent de la plaça: Planificació de Producció i Inventari. Gestió Industrial en Sistemes de Producció i Inventari. Modelatge de la Cadena de Subministrament: Arquitectura i Marcs de Referència.
Tribunal:
Comissió titular:
President: FRANCISCO CRUZ LARIO ESTEBAN, catedràtic d'universitat de la Universitat Politècnica de València
Secretari: RAÚL POLER ESCOTO, catedràtic d'universitat de la Universitat Politècnica de València
Vocal primer: GIL GUTIÉRREZ CASAS, catedràtic d'universitat de la Universitat Carles III de Madrid
Vocal segon: LUIS ONIEVA GIMÉNEZ, catedràtic d'universitat de la Universitat de Sevilla
Vocal tercer: LORENZO ROS MCDONNELL, catedràtic d'universitat de la Universitat Politècnica de Cartagena
Comissió suplent:
President: EDUARDO VICENS SALORT, catedràtic d'universitat de la Universitat Politècnica de València
Secretari: JOSÉ PEDRO GARCÍA SABATER, catedràtic d'universitat de la Universitat Politècnica de València
Vocal primer: JOSÉ CARLOS PRADO PRADO, catedràtic d'universitat de la Universitat de Vigo
Vocal segon: PABLO CORTÉS ACHEDAD, catedràtic d'universitat de la Universitat de Sevilla
Vocal tercer: CESÁREO HERNÁNDEZ IGLESIAS, catedràtic d'universitat de la Universitat de Valladolid
Codi del concurs: 29/11.
Cos: catedràtic d'universitat.
Àrea de coneixement: Química Orgànica.
Departament: Química.
Centre: ETSE Industrials.
Nombre de places: 1 (cod.: 5107).
Perfil docent de la plaça: Química; Química Física.
Tribunal:
Comissió titular:
President: JAIME PRIMO MILLO, catedràtic d'universitat de la Universitat Politècnica de València
Secretari: MIGUEL ÁNGEL MIRANDA ALONSO, catedràtic d'universitat de la Universitat Politècnica de València
Vocal primera JULIA PÉREZ PRIETO, catedràtica d'universitat de la Universitat de València
Vocal segona: ÁNGELA SASTRE SANTOS, catedràtica d'universitat de la Universitat Miguel Hernández
Vocal tercer: SANTIAGO LUIS LAFUENTE, catedràtic d'universitat de la Universitat Jaume I
Comissió suplent:
President: HERMENEGILDO GARCÍA GÓMEZ, catedràtic d'universitat de la Universitat Politècnica de València
Secretari: GREGORIO ASENSIO AGUILAR, catedràtic d'universitat de la Universitat de València
Vocal primera: MERCEDES AMAT TUSÓN, catedràtica d'universitat de la Universitat de Barcelona
Vocal segona: MARÍA ISABEL BURGUETE AZCARATE, catedràtica d'universitat de la Universitat Jaume I
Vocal tercer: PEDRO JOSÉ CAMPOS GARCÍA, catedràtic d'universitat de la Universitat de La Rioja
Codi del concurs: 30/11.
Cos: catedràtic d'universitat.
Àrea de Coneixement: Maquines i Motors Tèrmics.
Departament: Termodinàmica Aplicada.
Centre: ETSE Industrials.
Nombre de places: 1 (cod.: 5110).
Perfil docent de la plaça: Transmissió de Calor; Instal·lacions de Fred.
Tribunal:
Comissió titular:
President: JOSÉ MIGUEL CORBERÁN SALVADOR, catedràtic d'universitat de la Universitat Politècnica de València
Secretari: LUIS JAVIER CAÑADA RIBERA, catedràtic d'universitat de la Universitat Politècnica de València
Vocal primer: JOSÉ FERNÁNDEZ SEARA, catedràtic d'universitat de la Universitat de Vigo
Vocal segon: FRANCISCO JAVIER REY MARTÍNEZ, catedràtic d'universitat de la Universitat de Valladolid
Vocal tercer: LUÍS MARÍA LÓPEZ GONZÁLEZ, catedràtic d'universitat de la Universitat de La Rioja
Comissió suplent:
President: JOSÉ LUÍS GÓMEZ RIBELLES, catedràtic d'universitat de la Universitat Politècnica de València
Secretària: MARÍA JESÚS SANCHIS SÁNCHEZ, catedràtica d'universitat de la Universitat Politècnica de València
Vocal primera: MARÍA MANUELA PRIETO GONZÁLEZ, catedràtica d'universitat de la Universitat d'Oviedo
Vocal segon: ANTONIO LECUONA NEUMANN, catedràtic d'universitat de la Universitat Carles III de Madrid
Vocal tercer: MAGÍ LAPUERTA AMIGO, catedràtic d'universitat de la Universitat de Castella - La Manxa
Codi del concurs: 31/11.
Cos: catedràtic d'universitat.
Àrea de Coneixement: Dret Constitucional.
Departament: Urbanisme.
Centre: Facultat d'Admó. i Direc. d'Empreses.
Nombre de places: 1 (cod.: 5111).
Perfil docent de la plaça: Dret Constitucional. Introducció a la Ciència Política. Òrgans i Institucions Constitucionals.
Tribunal:
Comissió titular:
President: ANTONIO BAR CENDÓN, catedràtic d'universitat de la Universitat de València
Secretari: FERNANDO ROMERO SAURA, Professor Emèrit de la Universitat Politècnica de València
Vocal primer: LUIS JIMENA QUESADA, catedràtic d'universitat de la Universitat de València
Vocal segon: ROBERTO VICIANO PASTOR, catedràtic d'universitat de la Universitat de València
Vocal tercer: ANTONIO TORRES DEL MORAL, catedràtic d'universitat de la Universitat Nac. Educació a Distància
Comissió suplent:
President: JOSÉ LUIS CASCAJO CASTRO, catedràtic d'universitat de la Universitat de Salamanca
Secretari: JUAN VICENTE LÓPEZ GANDIA, catedràtic d'universitat de la Universitat Politècnica de València
Vocal primer: FRANCISCO FERNÁNDEZ SEGADO, catedràtic d'universitat de la Universitat Complutense de Madrid
Vocal segon: ENRIQUE ÁLVAREZ CONDE, catedràtic d'universitat de la Universitat Rei Joan Carles
Vocal tercera: MARÍA DEL ROSARIO GARCÍA MAHMUT, catedràtica d'universitat de la Universitat Jaume I
Codi del concurs: 32/11.
Cos: titular d'universitat.
Àrea de coneixement: Pintura.
Departament: Conservació i Restauració Béns Cult.
Centre: Facultat de Belles Arts.
Nombre de places: 1 (cod.: 5100).
Perfil docent de la plaça: Projectes I, Conservació i Restauració de Materials Petris, La Rèplica Escultòrica.
Tribunal:
Comissió titular:
Presidenta: M.ª TERESA DOMENECH CARBÓ, catedràtica d'universitat de la Universitat Politècnica de València
Secretària: DOLORES JULIA YUSA MARCO, titular d'universitat de la Universitat Politècnica de València
Vocal primer: VÍCTOR MEDINA FLOREZ, catedràtic d'universitat de la Universitat de Granada
Vocal segon: VÍCTOR FRANCISCO FERNÁNDEZ-ZARZA RODRÍGUEZ, titular d'universitat de la Universitat Complutense de Madrid
Vocal tercera: CONSUELO DALMAU MOLINER, titular d'universitat de la Universitat Complutense de Madrid
Comissió suplent:
Presidenta: MARÍA VICTÒRIA VIVANCOS RAMÓN, catedràtica d'universitat de la Universitat Politècnica de València
Secretari: VICENTE GUEROLA BLAY, titular d'universitat de la Universitat Politècnica de València
Vocal primer: FERNANDO BOLÍVAR GALIANO, catedràtic d'universitat de la Universitat de Granada
Vocal segona: MARGARITA SAN ANDRÉS MOYÁ, titular d'universitat de la Universitat Complutense de Madrid
Vocal tercera: ANA MARÍA MACARRÓN MIGUEL, titular d'universitat de la Universitat Complutense de Madrid
Codi del concurs: 33/11.
Cos: titular d'universitat.
Àrea de coneixement: Dibuix
Departament: Dibuix.
Centre: Facultat de Belles Arts.
Nombre de places: 1 (cod.: 5101).
Perfil docent de la plaça: Tecnologies de la Imatge II.
Tribunal:
Comissió titular:
President: JOSÉ MANUEL GUILLÉN RAMÓN, catedràtic d'universitat de la Universitat Politècnica de València
Secretària: SARA ÁLVAREZ SARRAT, titular d'universitat de la Universitat Politècnica de València
Vocal primer: JESÚS LUIS PASTOR BRAVO, catedràtic d'universitat de la Universitat de Vigo
Vocal segona: CONCEPCIÓN SÁEZ DEL ÁLAMO, titular d'universitat de la Universitat de Salamanca
Vocal tercera: GEMA CLIMENT CAMACHO, titular d'universitat de la Universitat de Sevilla
Comissió suplent:
President: GABRIEL SONGEL GONZÁLEZ, catedràtic d'universitat de la Universitat Politècnica de València
Secretària: MARÍA CARMEN LORENZO HERNÁNDEZ, titular d'universitat de la Universitat Politècnica de València
Vocal primer: EUSEBIO SÁNCHEZ BLANCO, catedràtic d'universitat de la Universitat de Salamanca
Vocal segona: TERESA FERNÁNDEZ GIMENO, titular d'universitat de la Universitat de Salamanca
Vocal tercer: JOSÉ MARÍA ELEXPURU SOLOAGA, titular d'universitat de la Universitat del País Basc
Codi del concurs: 34/11.
Cos: titular d'universitat.
Àrea de coneixement: Enginyeria de la Construcció.
Departament: Enginyeria de Constr. i Proj. Eng. Civil.
Centre: ETSE de Camins, Canals i Ports.
Nombre de places: 1 (cod.: 5103).
Perfil docent de la plaça: Edificació i Prefabricació; Projecte i Construcció d'Estructures d'Edificació; Anàlisi i Disseny d'Estructures d'Edificació, Construccions de Baix Cost per als Països en Via de Desenrotllament.
Tribunal:
Comissió titular:
Presidenta: MARÍA VICTÒRIA BORRACHERO ROSADO, catedràtica d'universitat de la Universitat Politècnica de València
Secretari: PEDRO ANTONIO CALDERÓN GARCÍA, titular d'universitat de la Universitat Politècnica de València
Vocal primer: ANTONI CLADERA BOHIGAS, titular d'universitat de la Universitat d'Illes Balears
Vocal segon: JOSÉ TURMO CODERQUE, titular d'universitat de la Universitat de Castella - La Manxa
Vocal tercer: GONZALO RAMOS SCHNEIDER, catedràtic d'universitat de la Universitat Politècnica de Catalunya
Comissió suplent:
President: JOSÉ M.ª MONZÓ BALBUENA, catedràtic d'universitat de la Universitat Politècnica de València
Secretari: FERNANDO GONZALEZ VIDOSA, titular d'universitat de la Universitat Politècnica de València
Vocal primer: JUAN JOSÉ DEL COZ DÍAZ, titular d'universitat de la Universitat d'Oviedo
Vocal segon: SALVADOR IVORRA CHORRO, titular d'universitat de la Universitat d'Alacant
Vocal tercer: ANGEL CARLOS APARICIO BENGOECHEA, catedràtic d'universitat de la Universitat Politècnica de Catalunya
Codi del concurs: 35/11.
Cos: titular d'universitat.
Àrea de coneixement: Filologia Catalana.
Departament: Lingüística Aplicada.
Centre: ETS Arquitectura.
Nombre de places: 1 (cod.: 5104).
Perfil docent de la plaça: valencià, tècnic aplicat a l'Arquitectura.
Tribunal:
Comissió titular:
President: VICENT SALVADOR LIERN, catedràtic d'universitat de la Universitat Jaume I
Secretària: ANNA ISABEL MONTESINOS LÓPEZ, titular d'universitat de la Universitat Politècnica de València
Vocal primer: LLUÍS PAYRATÓ GIMÉNEZ, catedràtic d'universitat de la Universitat de Barcelona
Vocal segona: MARGARIDA BASSOLS PUIG, titular d'universitat de la Universitat Autònoma de Barcelona
Vocal tercer: JOSEP MARIA BALDAQUÍ ESCANDELL, titular d'universitat de la Universitat d'Alacant
Comissió suplent:
Presidenta: AMADEU VIANA SAN ANDRÉS, catedràtic d'universitat de la Universitat de Lleida
Secretària: MARIA CONCA MARTÍNEZ, catedràtica d'escola universitària de la Universitat de València
Vocal primera: LIDIA PONS GRIERA, catedràtica d'universitat de la Universitat de Barcelona
Vocal segona: MARÍA JOSÉ MARÍN JORDÁ, titular d'universitat de la Universitat de València
Vocal tercer: RAMON J. ROSSELLÓ IVARS, titular d'universitat de la Universitat de València
Codi del concurs: 36/11.
Cos: titular d'universitat.
Àrea de coneixement: Pintura.
Departament: Pintura.
Centre: Facultat de Belles Arts.
Nombre de places: 1 (cod.: 5106).
Perfil docent de la plaça: Fonaments del Color i de la Pintura.
Tribunal:
Comissió titular:
President: JUAN BAUTISTA PEIRÓ LÓPEZ, catedràtic d'universitat de la Universitat Politècnica de València
Secretari: JOAQUÍN ALDÁS RUIZ, titular d'universitat de la Universitat Politècnica de València
Vocal primer: JESÚS LARRAÑAGA ALTUNA, catedràtic d'universitat de la Universitat Complutense de Madrid
Vocal segona: ANTONIA VILA MARTÍNEZ, catedràtica d'universitat de la Universitat de Barcelona
Vocal tercer: VÍCTOR FRANCISCO FERNÁNDEZ-ZARZA RODRÍGUEZ, titular d'universitat de la Universitat Complutense de Madrid
Comissió suplent:
Presidenta: MARÍA CARMEN GRAU BERNARDO, catedràtica d'universitat de la Universitat Politècnica de València
Secretari: JOSÉ LUÍS CUETO LOMINCHAR, titular d'universitat de la Universitat Politècnica de València
Vocal primer: ALEXANDRE NOGUÉ FONT, catedràtic d'universitat de la Universitat de Barcelona
Vocal segona: CONSUELO MATESANZ PÉREZ, titular d'universitat de la Universitat de Vigo
Vocal tercer: JUAN ANDRÉS CREGO MORÁN, titular d'universitat de la Universitat del País Basc
Codi del concurs: 37/11.
Cos: titular d'universitat.
Àrea de coneixement: Química Inorgànica.
Departament: Química.
Centre: ETSE Industrials.
Nombre de places: 1 (cod.: 5108).
Perfil docent de la plaça: Estructura dels Materials; Química-Física.
Tribunal:
Comissió titular:
President: RAMÓN MARTÍNEZ MAÑEZ, catedràtic d'universitat de la Universitat Politècnica de València
Secretària: MARÍA DOLORES MARCOS MARTÍNEZ, titular d'universitat de la Universitat Politècnica de València
Vocal primer: AURELIO BELTRÁN PORTER, catedràtic d'universitat de la Universitat de València
Vocal segona: ELISA LLOPIS JOVER, titular d'universitat de la Universitat de València
Vocal tercer: EDUARDO VÍCTOR PERIS FAJARNÉS, catedràtic d'universitat de la Universitat Jaume I
Comissió suplent:
Presidenta: ROSA PUCHADES PLA, catedràtica d'universitat de la Universitat Politècnica de València
Secretària: MARÍA TERESA PARDO VICENTE, catedràtica d'escola universitària de la Universitat Politècnica de València
Vocal primer: PEDRO JOSÉ AMORÓS DEL TORO, catedràtic d'universitat de la Universitat de València
Vocal segona: CARMEN GUILLEM VILLAR, titular d'universitat de la Universitat de València
Vocal tercer: JULIO LATORRE SABORIT, catedràtic d'universitat de la Universitat de València